અંડર-૧૯ વર્લ્ડ કપમાં ભારતના બેટ્સમેન સરફરાજ ખાનની બેટીંગ જોરદાર રહી હતી. ફાઇનલ મેચમાં વેસ્ટ ઇન્ડિઝના બોલિંગ આક્રમણ સામે જ્યારે સમગ્ર ટીમ ઝઝૂમતી જણાઇ ત્યારે સરફરાજે ૫૧ રનની ઇનિંગ રમી હતી. આ ઇનિંગની મહત્વની વાત એ છે કે સરફરાજે અંડર-૧૯ વર્લ્ડકપમાં સૌથી વધુ પચાસ કે તેનાથી વધુ રન બનાવનાર બેટ્સમેન બન્યો છે. તેણે ૧૨ મેચની ૧૨ ઇનિંગમાં સાત વખત અર્ધશતક ફટકાર્યું છે. આ દરમિયાન તેનો સ્ટ્રાઇક રેટ ૯૨-૯૩નો રહ્યો છે. વેસ્ટ ઇન્ડિઝ સામેની ફાઇનલમાં અર્ધશતકીય ઇનિંગની સાથે જ સરફરાજે વેસ્ટ ઇન્ડિઝના ક્રેગ બ્રેથવેટનો રેકોર્ડ તોડ્યો હતો. જેણે ૨૦૧૮ના અંડર-૧૯ વર્લ્ડકપમાં ૬ અર્ધશતક ફટકાર્યા હતા.